CELEX: 32001B0445
Language: el
Date: 2001-04-04 00:00:00
Title: 2001/445/ΕΚ,ΕΚΑΧ,Ευρατόμ: Απόφαση του Ευρωπαϊκού Κοινοβουλίου, της 4ης Απριλίου 2001, σε ό,τι αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1999

Avis juridique important

|

32001B0445

2001/445/ΕΚ,ΕΚΑΧ,Ευρατόμ: Απόφαση του Ευρωπαϊκού Κοινοβουλίου, της 4ης Απριλίου 2001, σε ό,τι αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1999  

Επίσημη Εφημερίδα αριθ. L 160 της 15/06/2001 σ. 0022 - 0024

Απόφαση του Ευρωπαϊκού Κοινοβουλίουτης 4ης Απριλίου 2001σε ό,τι αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1999(2001/445/ΕΚ, ΕΚΑΧ, Ευρατόμ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,Έχοντας υπόψη τον προϋπολογισμό της Ευρωπαϊκής Ένωσης για το οικονομικό έτος 1999,Έχοντας υπόψη τον ενοποιημένο λογαριασμό διαχείρισης και το δημοσιονομικό ισολογισμό για το οικονομικό έτος 1999 [SEC(2000) 537 - C5-0310/2000, SEC(2000) 538 - C5-0311/2000, SEC(2000) 1624 - C5-0313/2000](1),Έχοντας υπόψη την ετήσια έκθεση για το οικονομικό έτος 1999 και τις ειδικές εκθέσεις του Ελεγκτικού Συνεδρίου με τις απαντήσεις των θεσμικών οργάνων (C5-0617/2000)(2),Έχοντας υπόψη τη δήλωση αξιοπιστίας όσον αφορά τους λογαριασμούς και τη νομιμότητα και κανονικότητα των υποκείμενων πράξεων που χορήγησε το Ελεγκτικό Συνέδριο βάσει του άρθρου 248 της συνθήκης ΕΚ (C5-0617/2001),Έχοντας υπόψη τη σύσταση του Συμβουλίου της 12ης Μαρτίου 2001 (C5-0127/2001),Έχοντας υπόψη το άρθρο 276 της συνθήκης ΕΚ, το άρθρο 78 ζ της συνθήκης ΕΚΑΧ και το άρθρο 180 Β της συνθήκης ΕΚΑΕ,Έχοντας υπόψη το δημοσιονομικό κανονισμό της 21ης Δεκεμβρίου 1997, και ιδίως το άρθρο 89 αυτού,Έχοντας υπόψη το άρθρο 93 και το παράρτημα V του κανονισμού του,Έχοντας υπόψη την έκθεση της επιτροπής ελέγχου του προϋπολογισμού και τις γνωμοδοτήσεις των άλλων επιτροπών (Α5-0113/2001),Εκτιμώντας τα ακόλουθα:A. Σύμφωνα με το άρθρο 275 της συνθήκης ΕΚ η ευθύνη για τη σύνταξη του λογαριασμού διαχείρισης εμπίπτει στην Επιτροπή.1. Διαπιστώνει ότι τα έσοδα και οι δαπάνες για το οικονομικό έτος 1999 ανέρχονται σε:>ΘΕΣΗ ΠΙΝΑΚΑ>2. Διαπιστώνεται ότι το σύνολο των εσόδων κατανέμεται ως εξής:>ΘΕΣΗ ΠΙΝΑΚΑ>3. Διαπιστώνεται ότι το σύνολο των δαπανών κατανέμεται ως εξής:>ΘΕΣΗ ΠΙΝΑΚΑ>4. Λαμβάνει υπόψη τον ενοποιημένο ισολογισμό που κατάρτισε η Επιτροπή:ΕΝΕΡΓΗΤΙΚΟ>ΘΕΣΗ ΠΙΝΑΚΑ>ΠΑΘΗΤΙΚΟ>ΘΕΣΗ ΠΙΝΑΚΑ>5. Εκφράζει ανησυχία διότι η ανεπιτυχής κατάρτιση ολοκληρωμένων δημοσιονομικών καταστάσεων σημαίνει έλλειψη κατάλληλων ελέγχων των δεδομένων, εποπτείας της διαχείρισης και διαδικασιών του προϋπολογισμού· καλεί την Επιτροπή να εισαγάγει αποτελεσματικό λογιστικό σύστημα που θα επιτρέπει την έγκαιρη αποκάλυψη των ανωμαλιών· ζητεί από την Επιτροπή να καθιερώσει διαδικασίες που να επιτρέπουν σε κάθε Γενική Διεύθυνση και αντιπροσωπεία να συντάσσει προσωρινές συγκεντρωτικές δημοσιονομικές καταστάσεις κάθε έξι μήνες· επισημαίνει ότι, με το πρόγραμμα μεταρρυθμίσεων, το σύστημα θα είναι πλήρως λειτουργικό έως το 2003.6. Υπενθυμίζει ότι το Ελεγκτικό Συνέδριο, στο πλαίσιο της δήλωσης αξιοπιστίας, θεωρεί ότι οι λογαριασμοί αντανακλούν αξιόπιστα τα έσοδα και τις δαπάνες της Επιτροπής και τη δημοσιονομική κατάσταση κατά το τέλος του έτους, αλλά, όπως κατά τα προηγούμενα έτη, εξέφρασε επιφυλάξεις σχετικά με τις επιπτώσεις ορισμένων σφαλμάτων και αδυναμιών στον ενοποιημένο λογαριασμό διεχείρισης, όπως:α) καθαρή υποεκτίμηση των πάγιων στοιχείων του ενεργητικού κατά περίπου 240 εκατομμύρια ευρώ, καθώς δεν περιλαμβάνονται τα κτίρια του Ευρωπαϊκού Κοινοβουλίου και του Ευρωπαϊκού Δικαστηρίου, και ανακολουθίες στην αντιμετώπιση της απόσβεσης μεταξύ, ακόμη και εντός, διαφόρων Γενικών Διευθύνσεων της Επιτροπής·β) υποεκτίμηση βραχυπρόθεσμων εισπρακτέων λογαριασμών από κράτη μέλη, στον τομέα των ιδίων πόρων και απαιτήσεων ΕΓΤΠΕ-τμήμα Εγγυήσεων·γ) ουσιώδης υποεκτίμηση διαφόρων απαιτήσεων, κυρίως ποσών που κατεβλήθησαν σε ενδιάμεσους φορείς αλλά δεν μεταφέρθηκαν ακόμη στους τελικούς παραλήπτες·δ) ανακριβής και ακατάλληλη παρουσίαση πληροφοριακών στοιχείων σχετικά με προπληρωμές και προκαταβολές στις 31 Δεκεμβρίου 1999, ως αποτέλεσμα εσφαλμένης καταχώρησης των διατακτών καθώς και των τεχνικών προβλημάτων που συνδέονται με την εισαγωγή του λογιστικού συστήματος Sincom2·ε) υποεκτίμηση των αναλήψεων υποχρεώσεων κατά περίπου 2600 εκατομμύρια ευρώ·στ) υπερεκτίμηση αναλήψεων υποχρεώσεων που δεν είχαν ακόμη εκκαθαριστεί κατά περίπου 940 εκατομμύρια ευρώ, δεδομένου ότι διατηρούνται στους λογαριασμούς, μολονότι δεν αντιπροσωπεύουν πλέον υποχρέωση για περαιτέρω πληρωμές, λόγω ανεπαρκούς παρακολούθησης από διάφορα τμήματα της Επιτροπής·ζ) υπερεκτίμηση δυνητικών εισπρακτέων λογαριασμών.7. Εγκρίνει το κλείσιμο των λογαριασμών σε ό,τι αφορά την εκτέλεση του γενικού προϋπολογισμού για το οικονομικό έτος 1999.8. Αναθέτει στην Πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, καθώς και στην Ευρωπαϊκή Τράπεζα Επενδύσεων και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).Ο Γενικός ΓραμματέαςJulian PriestleyΗ ΠρόεδροςNicole Fontaine(1) ΕΕ C 343 της 1.12.2000.(2) ΕΕ C 342 της 1.12.2000.